Ռիբինսկ

Ռիբինսկ, Ռուսաստանի Յարոսլավլի մարզի երկրորդ ամենամեծ քաղաքը, որը գտնվում է Յարոսլավլից 82 կմ հեռավորության վրա։ Ռիբինսկ քաղաքի սահմաններում գտնվող Ուստ-Շեքսնա բնակավայրի մասին առաջին հիշատակումները վերաբերում են XI դարին։ Իր հրամանագրով Եկատերինա II-ը 1777 թվականին Ռիբինսկին շնորհել է քաղաքի կարգավիճակ։ Ռիբինսկի շրջանի վարչական կենտրոնը, որի մեջ չի մտնում՝ ունենալով մարզային նշանակության քաղաքի կարգավիճակ և ձևավորում է Ռիբինսկի քաղաքի քաղաքային շրջանը իր կազմում ունենալով միակ բնակավայր։ Գտնվում է Վոլգա, Շեքսնա և Չերյոմուխա գետերի  միաձուլման վրա։


== Աշխարհագրություն ==


=== Աշխարհագրական դիրքը ===

Ռիբինսկը գտնվում է Վոլգայի գետի ափի հարթավայրի Փոքր-Շեքսնինյան ցածրադիր գոտիների վրա, տեղ-տեղ ճահճացած տեղանքով, Ռիբինսկի ջրամբարի ելքի մոտ, որը ձևավորվում է Վոլգա գետ Շեքսնա գետը թափվելիս։ Քաղաքը գտնվում է Վոլգայի ամենահյուսիսային կետում։ Մինչև Ռիբինսկը այն հոսում է հիմնականում հյուսիս-արևելք, իսկ Ռիբինսկից թեքվում է հարավ-արևելք։ Քաղաքը տեղաբաշխված է գետի երկայնքով, ընկած է նրա երկու ափին, բայց նրա պատմական մասը գտնվում է աջ ափին։ Ռիբինսկի երկարությունը Վոլգայի երկայնքով 21 կիլոմետր է, 6 կիլոմետրից ոչ ավելի լայնությամբ։


=== Հիդրոգրաֆիա ===
Քաղաքի պատմական կենտրոնը սահմանափակված է Վոլգա գետով, նրա աջ Չերյոմուխա վտակով, ձախ Չերյոմուխա վտակով և Կորովկի Դրեսվյանկայի ձախ վտակով կամ Պախոմովյան գետակով։ Քաղաքի Չերյոմուխայի աջ ափին տեղանքը կոչվում է «Չերյոմուխայի հետևում», իսկ Պախոմովյան գետակի աջ ափի տեղանքը՝ «Պախոմովյան կամրջի հետևում»։ Ուտկաշ փոքր գետակը, որը թափվում է Վոլգա Չերյոմուխայի հոսանքի ուղղությամբ, բաժանում է քաղաքի Կոպաևո արևելյան մասը։ 
Վոլգայի մյուս աջ վտակը՝ Ֆոմինսկի գետակը, հոսում է հյուսիս-արևմտյան ծայրամասով և քաղաքը բաժանում է Պերեբորի միկրոշրջանի։


=== Ժամային գոտի ===
Ռիբինսկը գտնվում է Մոսկվայի ժամային գոտում։ UTC-ի համեմատ ժամանակի փոփոխությունը կազմում է + 3:00: Ըստ կիրառվող ժամանակի և աշխարհագրական երկայնություն Ռիբինսկում միջին արևոտ կեսօրը գալիս է ժամը 12։21-ին։


=== Կլիմա ===
Քաղաքը գտնվում է չափավոր մայրցամաքային կլիմայական գոտում, Ատլանտիկայի մեծ մեղմացնող ազդեցություն ներքո։ Ձմեռը տևվում է մոտ հինգ ամիս, ամառը՝ երեք ամիս։ Հունվարի միջին ջերմաստիճանը -10,2 °C է, իսկ հուլիսինը՝ +18,3 °C: Տարեկան տեղումների քանակը՝ 650 մմ։


== Զինանշանը և դրոշը ==

Ռիբինսկի զինանշանը (ինչպես նաև քաղաքի կարգավիճակը) շնորհվել է 1777 թվականի օգոստոսի 3-ի հրամանագրով կայսրուհի Եկատերինա II-ի կողմից, սակայն օրենքով այն հաստատվել է միայն մեկ տարի անց ՝ 1778 թվականի հունիսի 20-ին ։ «Կարմիր դաշտում գտնվող վահան (սա Յարոսլավլի գավառական զինանշանի հիմնական մասն է), գետից դուրս եկող արջ՝ ձախ թաթում բռնած ոսկե կացին, նավամատույց, գետի գագաթին երկու ստերլյադներ՝ ստերլետ չուքաներ, ապացուցում են այդ ձկների առատությունը»։
Ռիբինսկի զինանշանն իրենից ներկայացնում է կարմիր վահան՝ բաժանված երկու մասի։ Վերևի մաասում գետից դուրս եկող արջը՝ ձախ ուսի վրա ոսկե կացնով, ցույց է տալիս քաղաքի՝ Յարոսլավլի մարզին պատկանելը։ Դաշտի կարմիր գույնը  խորհրդանշում է քաջություն, արիություն, անվախություն։ Ներքևի մասում պատկերված է կապույտ գոտի եւ երկու ստերլեդներ, որոնք վկայում են ջրի և ձկների առատության մասին։ Ջրից դեպի բլուր են ձգվում երկու աստիճաններ, որոնք մատնանշում են այն նավահանգիստը, որով 1767 թվականի մայիսի 9-ին Եկատերինա II-ը գալիս էր Ռիբինսկի տաճար՝ Սուրբ Պատարագ ունկնդրելու ։


== Կապ ==


=== Ստացիոնար կապ ===
Ռիբինսկում գործում են վեցանիշ հեռախոսահամարներ։ Քաղաքի կոդն է 4855։
Ստացիոնար հեռախոսակապի հիմնական օպերատորն է «Ռոստելեկոմ» ՀԱԸ Ռիբինսկի մասնաճյուղը։ Տեղային հեռախոսակապի ծառայություններ են հատկացնում Ռիբինսկ քաղաքի և Ռիբինսկի շրջանի բնակչությանը նաև «РТС» ընկերությունները и ООО «Речсвязьсервис»:


=== Բջջային կապ ===
Ռիբինսկում գործում են հետևյալ բջջային օպերատորների բջջային կապի ցանցերը`

Բիլայն
ՄՏՍ
ՄեգաՖոն
Ռոստելեկոմ
Tele2
Yota (վիրտուալ օպերատոր, Մեգաֆոնի ցանց)


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Ռիբինսկ քաղաքի վարչակազմի պաշտոնական կայքը։
Ռիբինսկ քաղաքի վարչական շրջանի պաշտոնական տեղեկատվական պորտալ։